11/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio para o levantamento de actas previas

RESOLUCIÓN do 27 de setembro de 2011, do Servizo de Infraestruturas da Coruña, pola que se sinala a data para o levantamento das actas previas á ocupación –trámite de urxencia–, para a expropiación dos bens e dereitos afectados polo proxecto de trazado e construción de mellora da estrada AC-303, Oleiros (AC-550) - Corrubedo, no concello de Riveira, de clave: AC1091257.01. O artigo 28 do vixente Estatuto de Autonomía de Galicia, establece no seu apartado 2.° a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 512-B, construción, conservación e explotación de estradas. Con data 22 de decembro de 2010, procédese a aprobación do proxecto de trazado e construción de mellora da estrada AC-303, Oleiros (AC-550) - Corrubedo, no concello de Riveira, de clave: AC/09/257.01, pola directora xeral de lnfraestruturas por delegación do conselleiro de Medio Ambiente, Territorio e lnfraestruturas. Con data 20 de abril de 2011, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 80/2011, publicado no D. O. G. n.° 93 de data 13 de maio de 2011. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do Regulamento para a súa aplicación, este Servizo no uso das facultades que Ile confire o artigo 98 da mencionada Lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. Lugar: Casa do Concello de Riveira (praza do Concello s/n): Día: 31 de outubro de 2011 Horario: de 10.30 horas a 13.30 horas De Salvador Ramon Odilio Lopez de Silva Orri, Alejandro a Jonathan Alexis Borchardt Bulacio, Juan A relación de titulares cos bens e dereitos afectados, así como os planos parcelarios correspondentes, estarán expostos no Concello de Riveira e no Servizo de Infraestruturas de A Coruña (praza Luís Seoane, s/n, 88 - 15071, A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e último recibo da contribución, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de expropiación forzosa, ábrese información pública durante o prazo de 15 días hábiles, contados a partir do seguinte ó da publicación desta Resolución no Boletín Oficial do Estado ou ata o momento do levantamento das actas previas á ocupación correspondente, a fin de que os interesados poidan formular por escrito, ante este Servizo de Infraestruturas de A Coruña, as alegacións que estimen pertinentes ó obxecto de emendar posibles erros padecidos ó relacionar os bens afectados pola urxente ocupación. A Coruña, a 27 de setembro de 2011. O xefe do Servizo de Infraestruturas Asdo.: Antonio N. López Grueiro